Ahmad B

Ahmad bin Abdul Hamid atau lebih dikenali dengan nama Ahmad B (1930 - 2 Jun 2004) merupakan stuntman dan pemuzik era 40an dan sekaligus bapa daripada seorang dramatis yang terkenal di Malaysia, Ainina Ahmad B. 

 Biografi 

 Asal Usul Nama 
Asalnya beliau mula dalam dunia seni ini sekitar hujung 40an apabila bergabung bersama kumpulan Bangsawan, Beliau menerima gelaran Ahmad 'B' ketika berlakon dalam kumpulan bangsawan Rahman B pada akhir tahun 40-an.

 Kerjaya 
Kepakaran Ahmad B diperlukan apabila muncul bersama P. Ramlee dalam filem Jangan Tinggal Daku (1971), sebagai watak kameo di kelab malam kemudian di dalam kereta yang terlibat dalam kemalangan. Penglibatan seni tahun 80-an hingga 90an, Ahmad B lebih menonjol dan sering muncul dalam drama tempatan bersama anaknya Ainina Ahmad B. Antara lakonan drama Ahmad B yang paling diingati adalah Datuk Limbong arahan Aziz Jaafar, dibintangi oleh Aziz Abdullah dan Hail Amir tahun 1980-an.

 Gelaran 
Ahmad B pernah diberi gelaran sebagai "King of Stunt" oleh pelakon Hindi, Kaber Bedi selepas melakukan adegan stunt bagi filem antarabangsa bertajuk Sandokan-Pirate of Malaysia (1976). Beliau mencampakkan diri dari atas dek kapal, lereng bukit dan keluar bangunan. Filem produksi Itali ini melakukan pengambaran selama beberapa minggu di Singapura & Pengkalan Setar, Kuala Terengganu. Pada tahun 1997 Ahmad dianugerah pingat Ahli Mangku Negara (A.M.N) oleh Agong ke 9 iaitu Tunku Jaafar Ibni Almarhum Tuanku Abdul Rahman.

 Filemografi 

 Filem 
 Tahun  Tajuk Watak  Catatan 1964 Jauh Di Mata Filem pertama  Tun Mandan Megat Komang  Hujan Darah 1969 Keranda Jingga  1971 Jangan Tinggal Daku Kassim   1972 Cengkaman Maut Sukri  1979 Pasung Puaka1980 Toyol Tok Bomoh  Anak Tunggal 1982 Senja Merah Mahmud  2000 Anaknya Sazali Tok Mansur Filem terakhir 

 Telefilem 
 Tahun  Tajuk  Watak  Saluran TV  1990 Tangisan Terakhir TV3 2001 Blok 404 Tukang Kebun VCD2003 Igau: Aspirasi Mimpi Mr. Reed

 Kematian 
Beliau telah menghembus nafas terakhir pada 2 Jun 2004 di kediamannya meninggalkan isterinya Alijah Abdul Rahman yang juga pelakon Bangsawan serta empat orang anak iaitu Mohamad, Ainina Ahmad B, Omar Baki dan Abdul Rahman. Seniman Ahmad B dikebumikan di Tanah Perkuburan Islam Kampung Tunku, Petaling Jaya, Selangor.

 Rujukan 

 Pautan luar 


Kategori:Kelahiran 1930
Kategori:Kematian 2004
Kategori:Orang dari Pahang
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon filem Malaysia